Iċ-Ċina terġa' tibda taċċetta t-turisti iżda jridu jkunu ħadu l-vaċċin taċ-Ċina Il-ħajja fiċ-Ċina tidher li se terġa' tibda tirritorna għal xi tip ta' normalità hekk kif kien imħabbar li l-pajjiż se jkun qed jerġa' jibda jilqa' t-turisti. Madanakollu, dan jista' jsir b'patt wieħed, li minn iżur iċ-Ċini jrid ikun ħa l-vaċċin li sar miċ-Ċina stess. Indubjament, l-aħbar li l-viżitaturi jridu jkunu ħadu l-vaċċin taċ-Ċina u mhux dawk li ġew ikkonfermati mill-Organizzazzjoni Dinjija tas-Saħħa (WHO) nisslet tħassib serju fost l-esperti. L-esperti jibżgħu li din il-mossa qed issir biex pajjiżi madwar id-dinja jaċċettaw l-vaċċin taċ-Ċina.